اليوم فاوطيل ماريوت بالعاصمة الجزائر يتعطى انطلاق قناة “الجزائر الدولية”. جينرالات الجارة الشرقية قالو باللي اول قناة مغاربية. المشكلة فهاد القناة انها بدات بالنقيل شكلا ومضمونا. نهار هدر عليها وزير الاتصال ديالهم وعلنو علي اللوگو بدات لفضيحة اللولى. كتاشفو الدزايريين باللي منقول من قناة “i24” الإسرائيلية الناطقة باللغة العربية. طبعا بدلو الحروف وصافي. باش علنو على شبكتهم وبرامجهم بانو ناقلين من “اذاعة ريم” ديال وكالة المغرب العربي للانباء والقناة اللي دارتها الوكالة. ناقلين كلشي. الوكالة ديالنا كانت بدات البث عام قبل من الجزائر٬ بالضبط بدات يوم 06 اكتوبر 2020 “على شبكة الإنترنت، إذاعتها الإخبارية على مدار اليوم ، التي تقدم في الآن نفسه بثا مباشرا وحيا للأخبار وكبسولات صوتية حسب الطلب”. كتقدم برامج منوعة وروبورطاجات وبودكاست ومراسلات وبرامج موسيقية هاد الشي اللي كتحاول هاد القناة الجزائرية تنقلو بعد عام. اي ابتداء من غدا فاتح نونبر 2021 
الفقر فالابداع فين كيوصل. “قناة الجزائر الدولية” نقلات اللوگو من i24 الاسرائيلية والمضمون من “ريم” المغربية